KPLUS ประกาศ "ฟรี" ค่าธรรมเนียม
วันนี้มีข่าวใหญ่ของวงการธนาคาร KBANK ฉีกกฎเดิมๆที่เป็นอยู่ ฟรี ค่าธรรมเนียมในการโอนข้ามธนาคาร ข้ามเขต ไม่จำกัดครั้ง ฟรี จ่ายบิลสินค้า และบริการ ไม่จำกัดครั้ง ฟรี เติมเงิน ทุกประเภท ไม่จำกัดครั้ง ผ่าน K PLUS, K PLUS SME, K-CYBER, K-CYBER SME ในวันที่ 28 มีนาคม 2561
27 มี.ค. 2561

KPLUS ประกาศ "ฟรี" ค่าธรรมเนียม / โดย ลงทุนแมน
ในวันนี้มีข่าวใหญ่ของวงการธนาคาร
KBANK ฉีกกฎเดิมๆที่เป็นอยู่
ฟรี ค่าธรรมเนียมในการโอนข้ามธนาคาร ข้ามเขต ไม่จำกัดครั้ง
ฟรี จ่ายบิลสินค้า และบริการ ไม่จำกัดครั้ง
ฟรี เติมเงิน ทุกประเภท ไม่จำกัดครั้ง
ผ่าน K PLUS, K PLUS SME, K-CYBER, K-CYBER SME
ในวันที่ 28 มีนาคม 2561
เรื่องนี้ เป็นเรื่องใหญ่มากแค่ไหน?
บอกเลยว่า เรื่องนี้ จะเปลี่ยนวงการธนาคารไปชั่วข้ามคืน
จากเดิมที่ธนาคาร TMB เริ่มทำมาก่อนสักพัก
ต่อมาวันที่ 26 มีนาคม 2561 SCB ประกาศฟรีค่าธรรมเนียม
และล่าสุด วันที่ 28 มีนาคม 2561 KBANK ก็ประกาศฟรีค่าธรรมเนียมเช่นกัน
ตั้งแต่วันพรุ่งนี้ไป ทุกธนาคาร จะต้องเริ่มทำตาม KBANK และ SCB
เพราะถ้าไม่ทำคนก็ย้ายมาใช้ KBANK และ SCB กันหมด
เรื่องนี้กระทบอะไรอีก
คนจะไม่โอนเงินผ่านตู้ ATM กันแล้ว เพราะโอนผ่านตู้ต้องเสียตัง
โอนผ่านมือถือ ไม่ว่าโอนไปธนาคารไหน ที่ไหนในประเทศไทย ก็ไม่เสียค่าธรรมเนียม
กระทบอะไรอีก
คนจะเติมเงินมือถือผ่านตู้เติมเงินต่างๆกันน้อยลง เพราะเติมเงินในมือถือ ฟรีค่าธรรมเนียม
คนไปจ่ายบิลที่เคาน์เตอร์เซอร์วิส หรือโลตัส บิ๊กซี กันน้อยลง เพราะจ่ายบิลในมือถือ ฟรีค่าธรรมเนียม
กระทบอะไรอีก
 
กระทบกับบัตร digital wallet ต่างๆ ไม่ต้องเกิดกันเลยทีเดียว
เพราะธนาคารนี่แหละเป็น wallet ที่ง่ายที่สุด คนไทยมีนิสัยที่ไม่อยากเปลี่ยนอะไรอยู่แล้ว
กระทบอะไรอีก
รายได้ค่าธรรมเนียมของธนาคารจะลดลงทันทีเกือบทุกธนาคาร
ซึ่งอาจส่งผลต่อกำไรลดลงของทุกธนาคารในระยะสั้น
อย่างไรก็ตามนี่เป็นจุดสำคัญที่จะทำให้สังคมไทยก้าวสู่สังคมไร้เงินสดเร็วขึ้น
ธุรกรรมต่างๆจะติดสปีด และอาจทำให้รายได้อื่นของธนาคารเพิ่มขึ้นในทางอ้อม
นี่คือตัวอย่างของการคิดนอกกรอบ
ไม่ได้คิดถึงตัวเองว่าจะได้อะไร
แต่คิดว่าลูกค้าจะได้อะไร
เรื่องนี้เป็นกรณีศึกษาที่ดี
เพราะธนาคาร "เลือก" ที่จะทำลายตัวเอง "ก่อน" ที่จะให้คนอื่นมาทำลาย
สุดท้ายไม่รู้เรื่องนี้จะจบอย่างไร
แต่คิดว่าสงครามในโลกธนาคารได้เกิดขึ้นแล้ว..
และสงครามในครั้งนี้จะทำลายล้างของในโลกธุรกิจอื่นด้วย
พรุ่งนี้เราอาจจะได้เห็นหุ้นในตลาดหลักทรัพย์หลายบริษัท ขึ้น และ ลง แตกต่างกัน
ไม่ว่าจะอย่างไรก็ตาม สงครามในครั้งนี้
คนที่ได้ประโยชน์มากสุดก็คือ
ผู้บริโภค..
----------------------
<ad> หนังสือลงทุนแมน 2.0 วางแผงแล้วหาซื้อได้ที่ร้านหนังสือชั้นนำทั่วประเทศ
โหลดแอพลงทุนแมนอ่านฟรีได้ที่ 
ลงทุนแมนมี 
 
 youtube line@ แล้ว ติดตามได้โดยค้นหา ไอดีชื่อ longtunman ในแพลตฟอร์มนั้น
----------------------